DA samel geld in vir Penny Sparrow, beweer ANC-jeugliga | Maroela Media
Sparrow is beboet ná sy swart mense met ape vergelyk het.
Thanduxolo Sabelo, provinsiale sekretaris van die ANC-jeugliga, het Dinsdag in 'n verklaring gesê die organisasie is besorg dat 'n poging om geld in te samel op die skarefinansieringswebwerf, youcaring.com, gelei word deur "wit nie-regeringsorganisasies".
"Die ANC-jeugliga is in kennis gestel van dié veldtog en dat die Demokratiese Alliansie – 'n party wat gestig is op die ideale om wit bevoorregting en rassisme te beskerm – agter die skerms gewerk het," het Sabelo gesê.
Hy het kiesers gemaan om die DA tydens die munisipale verkiesing hiervoor te "straf".
"Deur geld in te samel vir Penny Sparrow, is 'n bewys dat die DA deur Madam Zille en 'n groep wit mans van die Wes-Kaap, wat ook as die Stellenbosch Mafia bekend staan, beheer word. Die agenda is niks anders as om wit bevoorregting te beskerm en armoede vir die meerderheid van ons mense te verseker nie."
Helen Zille, premier van die Wes-Kaap, het op Twitter reageer: "Absoluut opgemaak. Soos gewoonlik."
Yusuf Cassim, tussentydse jeugleier van die DA, het die bewerings verwerp. "Die DA veroordeel die blatante, ongegronde leuens wat deur die ANC-jeugliga in KwaZulu-Natal versprei word, ten sterkste." Hy het gesê die DA is 'n party vir alle rasse en het lede van alle rasgroepe. Hy het gesê die DA veroordeel alle vorme van vooroordeel.
Sparrow is Vrydag in die gelykheidshof skuldig bevind aan haatspraak. Regter Irfaan Khalil het haar met R150 000 beboet, wat binne die volgende 60 dae aan die Adelaide en Oliver Tambo-stigting oorbetaal moet word.
Sy moet ook die koste dra van die ANC se regspan wat die klagtes teen haar gebring het ná sy op 3 Januarie op Facebook die uitlatings gemaak het.
Sabelo het die regering gemaan om wette in te stel waar rassisme tot 'n minimum van 15 jaar tronkstraf sal lei.
Youcaring.com was nie dadelik beskikbaar vir kommentaar nie.
Nou DA vat die ANC hof toe vir naam skending. As opk opstokery.
Nou waar is die Vryheidsfront. Die ANC het mos nou klaar vir ons die grondslag gelê wat die hofbevel betref en kan al die mense wat so openlik verkondig dat wit mense vermoor moet word dadelik hof toe gesleep word en sal hulle vir sie koste saam hulle nie te moet betaal. Wonder net of die regters dieselfde boete sal oplê en dalk meer en of die ANC nou hulle boetes gaan betaal
Hierdie land raak net meer en meer belagliker. R150, 000 omrede sy dit gese het. En hulle kan se wat hulle wil van enige een en kom niks oor nie. Reenboog nasie, hahaha. Dit maak mens naar !!!!
Gee my die rek no ek sal help betaal met n smile.
Ek ondersteun nie Sparrow of DA nie, maar hierdie sekretaris is laf en verspot. SA is veronderstel vry en demokraties te wees, dus kan mense mekaar help as hulle wil. Die anc en sy meelopers raak meer arrogant en voorskriftelik by die dag